joelniklaus/EU_Wikipedias huggingface dataset:
Valaanpäät

Valaanpäät (Cetomimidae) on valaanpääkaloihin kuuluva kalaheimo. Heimon lajeja tavataan syvistä vesistä kaikista valtameristä.

Taksonomia ja anatomia
Valaanpäiden heimo luokitellaan vaihtelevasti kuuluvaksi joko valaanpääkalojen, okakalojen (Stephanoberyciformes) tai limapääkalojen (Beryciformes) lahkoihin. Nykyään heimoon luetaan kuuluviksi 9 sukua ja 21–45 lajia ja useiden lajien uskotaan vielä olevan tieteelle kuvailemattomia. Aikaisemmin katsottiin karvakalojen (Mirapinnidae) ja vihikalojen (Megalomycteridae) olevan omat heimonsa, mutta ne ovat mahdollisesti valaanpäiden poikasvaiheita tai koiraita.

Ruumiinrakenteeltaan valaanpäät ovat pitkänomaisia ja tukevahkoja. Suurimmillaan ne kasvavat noin 40 cm pitkiksi. Kalojen suu ja kita ovat hyvin suuret ja vatsalaukku kykenee venymään. Silmät ovat useimmiten pienet ja alkeelliset. Selkä- ja peräevät sijaitsevat ruumiin takaosassa. Lajien päässä on limatäytteisiä onkaloita. Väriltään valaanpäät ovat useimmiten mustia tai ruskeita.

Levinneisyys ja elintavat
Valaanpäitä tavataan lauhkeilta ja lämpimiltä alueilta niin Atlantista, Intian valtamerestä kuin Tyynestämerestäkin. Ne elävät useimmiten 1 000–4 000 metrin syvyydessä. Eräiden arvioiden mukaan ne ovat yksiä yleisimpiä syvänveden kaloja. Lajien ravintoa ovat äyriäiset.

Lähteet

Valaanpääkalat
SS Europa

SS Europa oli saksalaisen Norddeutscher Lloydin matkustaja-alus. Se rakennettiin Blohm + Vossin telakalla Hampurissa ja laskettiin vesille vuonna 1928.

Tietoa laivasta

Tekniset tiedot 
Alus oli 283 metriä pitkä ja 31 metriä leveä ja sen uppouma oli 49 796 tonnia. Aluksen pääkoneina oli neljä höyryturbiinia, jotka pyörittivät neljää potkuria.

Matkustajatilat 

Matkustajapaikkoja laivalla oli:
1. luokka: 687
2. luokka: 524
3. luokka: 813

Palvelus 
Alus lähti 19. maaliskuuta 1930 neitsytmatkalleen Bremerhavenista New Yorkiin. Se otti Sinisen nauhan sisaralukseltaan SS Bremeniltä keskinopeudella 27,91 solmua ja piti sitä vuoteen 1933 asti.

Toisen maailmansodan alettua vuonna 1939 Europa jäi seisomaan Bremerhaveniin. Alus seisoi satamassa vuoteen 1945 asti jolloin yhdysvaltalaiset takavarikoivat aluksen ja muuttivat sen joukkojenkuljetusalukseksi.

Sodan päätyttyä yhdysvaltalaiset luovuttivat aluksen Ranskaan korvauksena SS Normandien menettämisestä. Alus upposi Le Havren satama-altaaseen törmättyään satamassa olleeseen hylkyyn vuonna 1948, kun myrsky repi aluksen kiinnikkeistään. Se nostettiin ylös seuraavana kesänä ja siirrettiin Saint-Nazaireen korjattavaksi.

Korjaustöiden jälkeen Libertéksi nimetty alus liikennöi reitillä Le Havre-New York vuoteen 1961 asti. SS Francen käyttöönoton jälkeen alus otettiin pois liikenteestä ja romutettiin La Speziassa vuonna 1962.

Lähteet

Aiheesta muualla 
 Matti E. Mäkelä : Uiva kaupunki. Pikahöyry "Europa" - nykypäivien ihmelaiva. tavarataloja, urheilukenttiä, oma sanomalehti, vedenpitävät osastot, ihmeelliset pelastuslaitteet y.m., Hakkapeliitta, 21.11.1933, nro 47, s. 20, Kansalliskirjaston digitaaliset aineistot

Höyrylaivat
Tyrisevän työväentalo

Tyrisevän Työväenyhdistys Pyrkivän talo
Tyrisevän Työväenyhdistys Pyrkivän talo sijaitsi Valkeakosken Sääksmäen Tarttilan kylässä. Hirsirakenteinen työväentalo valmistui 1913 ja se tuhoutui tulipalossa 1916.

Historia
Tyrisevän Työväenyhdistys Pyrkivä perustettiin vuonna 1907. Vuonna 1908 päätettiin laittaa huvitalo laudoista Tarttilasta hankitulle tontille. Tarvikkeita hankittiin huutokaupoista. Rakennus valmistui vuonna 1909 ja sille annettiin nimeksi ”Työväen huvila”. Talossa järjestettiin iltamia ja kokouksia. Vuonna 1912 hankittiin taloon ravintolakalusto. Kamiina oli hankittu aikaisemmin. Jo toukokuussa 1910 nousi esille talon paikan muuttaminen, sillä maan vuokrasopimus oli sanottu irti. Heinäkuussa 1911 hyväksyttiin tonttimaan kauppakirja. Päätettiin purkaa ”huvila” ja rakentaa uusi talo. 

Yhhdistyksen toiminta ei jatkunut sisällissodan jälkeen. Kuntaliitosten myötä Tyrisevän alue liitettiin Toijalaan 1975.

Rakennus
Talo valmistui vuonna 1913. Sitä varten hankittiin hirret vanhasta navetasta.  4. toukokuuta 1913 yhdistys piti ensimmäisen kokouksensa ”Sääksmäen pitäjän Tarttilan kylässä omalla talolla”.  Taloa kohennettiin jatkuvasti ja vuonna 1916 laitettiin kaksi ovea, vinttiin tuplalasit, ilmanvaihtoluukku ja sammalia välikattoon. Talo tuhoutui tulipalossa jo Tapaninpäivänä 26. joulukuuta 1916. Palo sai alkunsa kamiinan piipusta lentäneestä kipinästä ja palosta saatiin pelastettua vähän irtaimistoa kuten yhdistyksen lippu ja näyttämön esirippu.

Lähteet 

Valkeakosken rakennukset ja rakennelmat
Sääksmäki
Työväentalot
Logi Már Einarsson

Logi Már Einarsson (s. 21. elokuuta 1964) on islantilainen poliitikko, joka on toiminut sosiaalidemokraattisen liiton puheenjohtajana vuodesta 2016 lähtien.

Logi syntyi Akureyrissä. Hän valmistui arkkitehdiksi Oslon arkkitehtikorkeakoulusta vuonna 1992, josta lähtien hän työskenteli arkkitehtina vuoteen 2016 asti. Vuosina 2010–2012 hän toimi opettajana Reykjavíkin yliopistossa sekä Islannin arkkitehtiliiton puheenjohtajana. 

Vuosina 2012–2016 Logi istui Akureyrin kaupunginvaltuustossa. Hänet valittiin Alltingiin vuoden 2016 parlamenttivaaleissa Norðausturkjördæmi-vaalipiiristä; vaalien jälkeen hänet valittiin sosiaalidemokraattisen liiton puheenjohtajaksi Oddný G. Harðardóttirin erottua toimesta. Vuodesta 2022 hän on toiminut Alltingin tulevaisuusvaliokunnan puheenjohtajana.

Logi on naimisissa Arnbjörg Sigurðardóttirin kanssa. Heillä on vuosina 1997 ja 2004 syntyneet lapset.

Lähteet 

Vuonna 1964 syntyneet
Elävät henkilöt
Islantilaiset poliitikot
Vuoripioni

Vuoripioni (Paeonia officinalis) on pionikasvien heimoon kuuluva kasvilaji, jonka monia lajikkeita kasvatetaan koristekasveina ja leikkokukiksi.

Ulkonäkö ja koko 
Vuoripioni kasvaa 25–80 cm korkeaksi. Lehdet ovat vihreät, alapuolelta pehmeän nukan peittämät. Ne ovat kerrannaisia ja kolmilehdykkäisiä. Ruusunpunaiset, yksinkertaiset, vuokkomaiset kukat kasvavat varren päähän.

Levinneisyys ja kasvuympäristö 
Vuoripioni kasvaa luonnonvaraisena Keski- ja Etelä-Euroopassa. Se ei siedä seisovaa vettä, vaan viihtyy aurinkoisella paikalla, keskiravinteisessa, tuoreessa ja erittäin hyvin vettä läpäisevässä maassa.

Lähteet 

Pionikasvit
Turun seudun lähijunaliikenne

Turun seudun lähijunaliikenne on Turun seudulle suunnitteilla oleva paikallisjunajärjestelmä. Lähiliikenne olisi tarkoitus aloittaa vuonna 2024, ja liikennöitsijänä tulisi toimimaan vuonna 2022 perustettu Suomen Lähijunat -rautatieyhtiö. Ensimmäinen linja avattaisiin Turun ja Uudenkaupungin välille, ja myöhemmin linjaverkostoa laajennettaisiin Naantalin, Loimaan ja Salon suuntiin. Alkuvaiheessa junia liikennöitäisiin yhden tunnin vuorovälillä. Lähijunaliikenteen on tarkoitus toimia yhteistyössä Turun seudun joukkoliikenteen kanssa.

Kalusto 
Suomen Lähijunat osti VR-Yhtymältä 11 käytettyä Sm2-junayksikköä syyskuussa 2022. Yhtiön tarkoituksena on kunnostaa junayksiköt perusteellisesti Turun seudun lähijunaliikennettä varten.

Lähteet 

Suomen lähijunaliikenne
Turun liikenne
Suunnitteilla olevat rakennukset ja rakennelmat
Elsmere (Delaware)

Elsmere on kaupunki Yhdysvaltain Delawaren New Castlen piirikunnassa. Kaupungissa asuu 6 157 asukasta noin 2,6 neliökilometrin alueella, ja väestötiheys on 2 280 asukasta neliökilometrillä.

Väestö 
Kaupungissa asuu 6 157 asukasta, ja heistä 81,9 % on valkoisia, 25,9 % latinoja, 13,2 % mustia tai afroamerikkalaisia, prosentti aasialaisia ja puoli prosenttia monirotuisia. Kaupungin väkiluku laskee verrattuna vuoteen 2020, mutta nousee verrattuna vuoteen 2010.

Ilmasto 
Kaupungissa on lämpimät kesät ja kylmät talvet. Lämpimin kuukausi on heinäkuu ja kylmin tammikuu. Sateisin jakso on huhti-elokuu, ja kuivin tammi-helmikuu. Sateisin kuukausi on toukokuu ja kuivimmat tammi- ja helmikuu.

Lähteet 

Delawaren kaupungit
Jarrod Bowen

Jarrod Bowen (s. 20. joulukuuta 1996 Leominster, Englanti) on englantilainen jalkapalloilija, joka edustaa Englannin Valioliigassa pelaavaa West Ham Unitedia. Hän on pelipaikaltaan hyökkääjä.

Seurajoukkueura

Hereford United 
Bowen on Hereford Unitedin kasvatti. Debyyttinsä Hereford Unitedin edustusjoukkueessa Bowen teki 22. maaliskuuta 2014 ottelussa Barnetia vastaan. Ensimmäisen maalinsa aikuisten tasolla hän teki 21. huhtikuuta 2014 Alfreton Townia vastaan.

Hull City 
Bowen siirtyi heinäkuussa 2014 Hull Cityn junioriakatemiaan kolmen vuoden sopimuksella. Englannin Valioliigassa hän pelasi ensimmäisen kerran 29. lokakuuta 2016 Watfordia vastaan. Hän tuli kentälle ottelun 90. minuutilla Markus Henriksenin tilalle. Hull City tiedotti 7. marraskuuta 2016 tehneensä Bowenin kanssa kaksivuotisen jatkosopimuksen. Hull City putosi kauden 2016–2017 päätteeksi Valioliigasta ja Bowen pelasi kauden aikana yhteensä seitsemässä Valioliigan ottelussa.

Kaudella 2017–2018 Bowen vakiinnutti paikkansa Hull Cityn avauskokoonpanossa. Hän teki ensimmäisen maalinsa Hull Cityn riveissä 5. elokuuta 2017 Englannin Mestaruussarjan ottelussa Aston Villaa vastaan. Syyskuussa 2017 hän teki vuoteen 2020 asti ulottuvan jatkosopimuksen Hull Cityn kanssa. Bowen oli kaudella 2017–2018 Hull Cityn paras maalintekijä 14 maalillaan. Kauden päätteeksi sekä Hull Cityn kannattajat että Hull Cityn pelaajat äänestivät hänet kauden 2017–2018 Hull Cityn vuoden pelaajaksi.

Bowen oli myös kaudella 2018–2019 Hull Cityn paras maalintekijä 22 maalillaan. Hull Cityn päävalmentaja Nigel Adkins sekä seuran kannattajat ja pelaajat äänestivät hänet jälleen Hull Cityn vuoden pelaajaksi. Hänet myös valittiin huhtikuussa 2019 Football Leaguen kauden joukkueeseen.

West Ham United 
Bowen siirtyi 31. tammikuuta 2020 Englannin Valioliigan West Ham Unitediin vuoteen 2025 ulottuvalla sopimuksella. Siirtosumman kerrottiin olevan noin 20 miljoonaa puntaa.

Bowen teki ensimmäisen maalinsa Valioliigassa 29. helmikuuta 2020 ottelussa Southamptonia vastaan.

Kaudella 2021–2022 Bowen oli West Hamin paras maalintekijä Valioliigassa 12 maalillaan. West Hamin pelaajat äänestivät hänet kauden päätteeksi joukkueen kauden parhaaksi pelaajaksi.

Maajoukkueura 
Bowen pelasi ensimmäistä kertaa Englannin maajoukkueessa 4. kesäkuuta 2022 Kansojen liigan ottelussa Unkaria vastaan.

Pelityyli 
Bowenia kuvaillaan hyvin liikkuvaksi ja taitavaksi laitahyökkääjäksi, jolla on hyvät maalintekotaidot. West Hamin apuvalmentaja Stuart Pearce on verrannut Bowenin pelityyliä Mohamed Salahiin.

Lähteet 

Englantilaiset jalkapalloilijat
Vuonna 1996 syntyneet
Elävät henkilöt
Nǀun kieli

N|u (tai n||ng) on erittäin uhanalainen tuukieli, jota puhutaan Kalaharin aavikolla Etelä-Afrikassa. Vuonna 2013 kielellä oli vain 5 puhujaa.

Kieli jaetaan kahteen päämurteeseen.

N|un dokumentointi aloitettiin 1920-luvulla. Erilaisia oikeinkirjoitusmuotoja kielelle on yritetty vuoda 1990-luvulta lähtien. Nykyisin kielellä ei ole kirjoitettua muotoa.

Fonologia

Konsonantit 

Lähde:

Vokaalit 

Lähde:

Lähteet 

Tuukielet
Uhanalaiset kielet
Etelä-Afrikan kielet
Joutoretki – Road trip kätkettyyn Suomeen

Joutoretki – Road trip kätkettyyn Suomeen on Jantso Jokelinin ja Touko Hujasen matkakirja. Se ilmestyi 2022 Liken kustantamana. Teos on uudenlainen matkaopas salattuun ja tuntemattomaan suomalaisuuteen. Kirjan on kirjoittanut Jokelin, ja valokuvat  on ottanut Hujanen.

Matkakirja
Teos kyseenalaistaa itsestään selvän suomalaisen mielenmaiseman. Tekijät etsivät suomalisuuden juuria merkillisistä perinteistä joita suomalainen ei osaa itse ihmetellä.  Toimittajat kuvaavat Suomen tuntemattomimmat nähtävyydet, oudoimmat perinteet ja perhelomakohteet. Avaruustomu pöllähtää ja paljastaa fantastiset kohteet joihin kannattaa matkustaa. Mutta ei vaan matkustamisen vuoksi vaan aina voi matkoillaan oppia jotain uutta ja hyödyllistä. Ekologinen matkaaja matkustaa kotimaassa polkupyörällä. Hän ei etsi mukavuuksia, vaan sopivan haastavia kohteita ja vaivalla kohtaamiaan elämyksiä. Mieluummin valitsee vanhan mökin ja perinnehuussin kuin vesivessan ja kaikki turhat nykyajan mukavuudet, joita aito matkalainen on lähtenyt pakoon. Hyttyset karkotetaan perinteisellä puusaunan savuilla ja nautitaan kellunnasta aidoissa luonnon järvivesissä. Kalatkin todellinen eräseikkailija pyydystää perinteisellä mato-ongella. Toimittajat löytää luonnon keskeltä myös turvapaikan rauhoittumiseen ja lopulta ymmärtävät, miksi Kaurismäen veljekset ja rillumarei-taiteilijat nostavat matkustajakodit arvoonsa.

Lähteet 

Matkakirjat
Vuoden 2022 kirjat
Suomalaiset tietokirjat
Teemu Toppinen

Teemu Toppinen on suomalainen metaeetikko ja filosofian apulaisprofessori Tampereen yliopistossa sekä käytännöllisen filosofian dosentti Helsingin yliopistossa. Hän on työskennellyt myös vierailevana tutkijana North Carolina/Chapel Hill:n, Edinburghin ja Tukholman yliopistoissa. Toppinen väitteli valtiotieteiden tohtoriksi Helsingin yliopistosta vuonna 2014 artikkeliväitöskirjalla Essays on Expressivism, jossa hän puolustaa ekspressivististä teoriaa normatiivisten lauseiden merkityksestä sekä normatiivisen ajattelun luonteesta. Metaetiikan lisäksi hän on tutkinut mm. normatiivista etiikkaa, epistemologiaa, toiminnan filosofiaa, kielifilosofiaa ja mielenfilosofiaa.

Lähteet 

Suomalaiset filosofit
Syntymävuosi puuttuu
Elävät henkilöt
CumEx Files

CumEx Files on nimitys 19 mediatalon tutkimukselle, jonka kohde on Euroopassa tapahtuvat miljardien veropetokset. Suomen Yleisradio on yksi näistä tahoista. Petoksia tehdään osinkokikkailulla, muun muassa siirtämällä osakkeita eri taholle verojen minimoimiseksi osingonjakopäivän ajaksi, jonka jälkeen osakkeet palautetaan alkuperäiselle omistajalle. Tällaista toimintaa tiedetään harjoitetun jo ennen vuotta 2007 ja siihen ovat osallistuneet kymmenet pankit.

Lähteet

Verotus
Omaisuusrikokset
Tietovuodot
Milford (Delaware)

Milford on kaupunki Yhdysvaltain Delawaren osavaltion Kentin ja Sussexin piirikunnissa. Kaupungissa asuu 12 272 asukasta 24,6 neliökilometrin alueella. Kaupungin väestötiheys on 489 asukasta neliökilometriä. Kaupunki perustettiin vuonna 1807.

Historia 
Kaupungin Kentin piirikunnan osa asutettiin vuonna 1680. Vuosisadan kuluttua ensimmäisiä teitä ja yksi pato rakennettiin, ja ensimmäiset taloudet syntyivät. Milford perustettiin vuonna 1806. 1770-luvulla kaupungissa oli laivanrakennustuotantoa.

Väestö 
Kaupungissa asui vuoden 2021 heinäkuussa 12 272 asukasta. Asukkaista 62 prosenttia oli valkoisia, 26 prosenttia afroamerikkalaisia ja 1,4 prosenttia aasialaisia. Asukkaiden mediaani-ikä on 38,3 vuotta. Asukkaista ulkomailla syntyneiden osuus on 16,1 %, ja 90,1 % on Yhdysvaltain kansalaisia.

Ilmasto 
Kaupungissa on kuumat kesät ja kylmät talvet. Kuumin kuukausi on heinäkuu, jolloin korkein lämpötila on 30 celsiusastetta. Kylmin taas on tammikuu, jolloin matalin lämpötila on -1,7 astetta. Sateisuus on melko samankaltaista ympäri vuoden. Sateisin kuukausi on elokuu ja kuivin helmikuu. Sateisuus voi kuitenkin vaihdella vuodesta toiseen. Vaikka kaupunki on rannikolla, silti siellä voi sataa lunta. Kaupungin osavaltiossa vallitsee mannerilmasto.

Kuvia

Lähteet 

Delawaren kaupungit
Moline (Illinois)

Moline on kaupunki Yhdysvalloissa, Illinois'n osavaltiossa, Rock Islandin piirikunnassa. Kaupungissa asui vuoden 2021 arvion mukaan 42 418 asukasta ja vuoden 2020 väestönlaskennan mukaan 42 954 asukasta. Vuonna 2010 asukkaita oli 43 483. Pinta-ala on 42,5 neliökilometriä ja väestötiheys 998 asukasta neliökilometrillä. Kaupunki on yksi Quad Cities -kaupungeista. Kaupunki perustettiin vuonna 1848.

Väestö 
Kaupungissa asuu 42 418 asukasta heinäkuun 2021 arvion mukaan. Asukkaiden keski-ikä on 40 vuotta, joka on hieman korkeampi kuin koko osavaltion asukkaiden keski-ikä. Asukkaista noin yhdeksän prosenttia on syntynyt ulkomailla, ja 94,5 prosentilla on Yhdysvaltain kansalaisuus. Kaupungissa asukkaiden varallisuus ja tulot ovat keskimäärin pienemmät kuin muilla osavaltion asukkailla.

Ilmasto 
Kaupungissa vallitsee mannerilmasto, jossa on kylmät talvet ja lämpimät kesät. Kaupungissa lämpimin kuukausi on heinäkuu ja kylmin tammikuu. Kesällä, huhti-syyskuussa, sataa enemmän kuin talvella. Sateisin kuukausi on kesäkuu ja kuivin tammikuu.

Kuvia

Lähteet 

Illinoisin kaupungit
Auliʻi Cravalho

Auli'i Cravalho (s. 22. marraskuuta 2000) on yhdysvaltalainen näyttelijä ja laulaja. Hän tuli tunnetuksi ääninäyttelijänä Disneyn elokuvassa Vaiana, jossa Cravalho on samannnimisen päähenkilön ääninäyttelijä.

Tausta ja yksityiselämä 
Carvalho syntyi vuonna 2000 Havaijilla Kohalan kaupungissa. Hän on havaijilainen äitinsä puolelta. Lisäksi hänellä on portugalilaista, kiinalaista, puertoricolaista ja irlantilaista sukutaustaa.

Cravalho on kertonut olevansa biseksuaali, mutta ei koskaan kokenut tarpeelliseksi tulla ulos kaapista. 

Loppuvuodesta 2021 Cravalho kertoi, että on aloittanut opinnot Columbian yliopistossa pääaineenaan ympäristötiede.

Ura 
Vaianan ääninäyttelijät julkaistiin lokakuussa 2015, jolloin Cravalho oli 14-vuotias ja kävi ensimmäistä vuottaan high schoolissa. Elokuvan rooleista vastaavan johtajan, Rachel Suttonin, mukaan Cravalho oli viimeinen hakija, jonka Disney arvioi. Cravalho on päähenkilön ääni sekä elokuvan englannin- että havaijinkielisessä versiossa.

Vuonna 2019 Cravalho esitti Arielia ABC:n tuottamassa The Little Mermaid Live! -musikaalissa.

Lähteet 

Vuonna 2000 syntyneet
Havaijilaiset muusikot
Yhdysvaltalaiset näyttelijät
Lapsinäyttelijät
Eino Sinkko

Eino Sinkko (30. tammikuuta 1924 Lemi – 8. maaliskuuta 2012 Lappeenranta) oli suomalainen kuljetusalan yrittäjä ja yritysjohtaja, joka sai liikenneneuvoksen arvonimen.

Sinkon vanhemmat olivat maanviljelijä Gabriel Sinkko ja emäntä Alina Muukka ja puoliso vuodesta 1948 ompelija Jenny Ahonen. Sinkko osallistui vaapaaehtoisena jatkosotaan ja toimi sen jälkeen autonkuljettajana. Oman kuorma-autoliikenteen harjoittamisen hän aloitti vuonna 1949, keskittyen ensin maansiirtoajoihin ja laajentaen toimintaa sitten myös öljyn, kemikaalien ja betonin kuljetukseen. Kuljetusliike E. Sinkko kasvoi myös yli kymmenen muun yrityksen ostamisella. Ulkomaankuljetukset yritys aloitti vuonna 1978 tytäryhtiö Trans-Kareliassa. Vuonna 1984 Sinkko luopui yrityksen toimitusjohtajan tehtävästä, jota jatkoi hänen poikansa, ja siirtyi yrityksen hallituksen puheenjohtajaksi. Liikenneneuvoksen arvonimen Sinkko sai vuonna 1996.

Lähteet

Suomalaiset yrittäjät
Suomalaiset yritysjohtajat
Vuonna 1924 syntyneet
Vuonna 2012 kuolleet
Häät ennen hautajaisia

Häät ennen hautajaisia on syyskuussa 2022 ensi-iltansa saanut suomalainen elokuva, jonka on ohjannut Kari Ketonen. Elokuva on paremmin näyttelijänä tunnetun Ketosen esikoisohjaus.

Elokuvan on käsikirjoittanut Leo Viirret ja sen pääosissa ovat Iina Kuustonen ja Antti Luusuaniemi.

Elokuvassa hääsuunnittelija Joannan (Iina Kuustonen) yrittää löytää itselleen kulissipoikaystävän, jolla hän piristäisi masentunutta isäänsä. Joannan elämään astelee hautausurakoitsija Sakke (Antti Luusuaniemi), jolla niin ikään on omat motiivinsa tyttöystävän etsimiselle.

Elokuvan tuotti Ilona Vehmas ja Marko Talli Yellow Film & TV:ltä ja sen levitti Finnkino Oy Teatterilevitys.

Siksi elokuva päätettiin tehdä ilman Suomen elokuvasäätiön tuotantotukea. Se sai Elokuvasäätiöltä kuitenkin lisätuotantotukea 26 400 €, markkinointi- ja levitystukea 130 000 €, sekä kolmen muun elokuvan kanssa jaettua Slate-kehittämistukea 150 000 € .

Arvosteluja
 Jussi Virratvuori, Karjalainen 
 Niko Ikonen, Episodi 
 Tuomo Yrttiaho, Satakunnan Kansa  
 Juuso Kilpeläinen, Film-o-holic 
 Päivi Valotie, Turun Sanomat

Lähteet

Suomalaiset draamakomediaelokuvat
Vuoden 2022 suomalaiset elokuvat
Soledar

Soledar (), vuosina 1924–1991 Karlo-Libkneh’tivsk () on kaupunki Ukrainan Donetskin alueen pohjoisosan Bah’mutin piirissä. Soledar sijaitsee Bah’mutkajoen sivuhaaran, Mokrija Plotva -joen varrella, noin 12 kilometriä piirikeskus Bah’mutin keskustasta koilliseen ja runsas 90 kilometriä aluekeskus Donetskista pohjoiseen. Soledarin kautta kulkee rautatie; kaupungissa on rautatieasema.

Ukrainan tilastokeskus arvioi kaupungin väkiluvuksi 10 692 asukasta vuoden 2021 alussa.

Paikkakunnan historia kytkeytyy maaperän suolakerrostumiin. Suolakaivos alkoi seudulla 1600-luvun lopulla ja nykyäänkin paikkakunta on tunnettu erityisesti suolakaivoksestaan. Kaupungin asema vuonna 1965.

6. kesäkuuta 2022 Ukrainan presidentti vieraili Soledarissa ja Luhanskin alueen Lysytšanskissa. Hän tutustui Ukrainan asevoimien puolustustaisteluun seudulla. Venäjä oli osana hyökkäyssotaansa pommittanut Soledaria tai ampunut sinne epäsuoraa tulta ainakin touko- ja kesäkuussa 2022. Hyökkääjän ja ukrainalaisten välinen rintamalinja oli vain joidenkin kymmenien kilometrien päässä kaupungista. Venäjä oli tulittanut runsaasti myös kaupungin siviilikohteita.

Lähteet

Aiheesta muualla

Bah’mutin piiri
Donetskin alueen kaupungit
Vaasan Kansantalo

Vaasan Kansantalo, alkuperäiseltä nimeltään Vasa Folkets Hus, oli Vaasan ruotsinkielisen työväenyhdistyksen rakentama Vaasan keskusta-alueella sijainnut rakennus. Rakennuksesta käytettiin myös nimeä Elva, joka juontui katuosoitteen numerosta yksitoista. Elva oli suosittu tanssipaikka ja järjestöjen kokoontumispaikka.

Historiaa

Rakennuksen alkuperäinen osoite oli Vuorikatu 11. Kadun nimi muuttui myöhemmin, kun kadun katkaisi rautatie ja rautateiden konepajan rakennukset. Kadun itäpää jäi Vuorikaduksi ja länsipään nimeksi tuli Kirjastokatu ja sen katuosuuden numerointi säilyi entisellään.

Rakennus vihittiin käyttöön 6. lokakuuta 1907 juhlallisessa tilaisuudessa, josta oli Arbetaren lehdessä seikkaperäinen selostus 11. lokakuuta 1907.

Kansalaissodan jälkeen talon otti haltuun Vaasan ruotsinkielinen suojeluskuntaosasto. Rakennus palautettiin kuitenkin myöhemmin Vasa Arbetarföreningen toiminnan jatkajalle 1944 perustetulle DFFF:s Vasa Förening ry:lle, joka oli SKDL:n jäsenyhdistys. Yhdistys on 1990-luvun alussa muuttanut nimekseen Vänsterförbundet Vasa Förening rf.

Omistajayhdistys myi kiinteistön tontteineen 1970 Rakennus Oy Teknolle. Yhdistys säätiöi myynnistä saadut varat perustamalleen Vasa Folkets Hus Stiftelselle. Säätiöllä on omistuksessaan samalle tontille rakennetun kerrostalon siipirakennuksessa kerhohuone ja muita tiloja osoitteessa Raastuvankatu 8.

Toimintaa talolla

Talossa järjestettiin monien työväen- ja ammattijärjestöjen kokouksia, illanviettoja ja muita tilaisuuksia. Talossa aloitti toimintansa myös Suomen ensimmäinen ruotsinkielinen työväenopisto Arbis. 

Talon palauttamisen jälkeen takaisin sen perustajan seuraajalle siellä toimivat SKDL:n, SKP:n, SNDL:n. SDNL:n ja SDPL:n järjestöt sekä lukuisat ammattijärjestöt. Elvalla järjestettiin myös bingotoimintaa.

Tanssikausi

Elva oli suosittu tanssipaikka. Siellä vierailivat esiintymässä mm. Pepe ja Jormas yhtye sekä Irwin Goodman. Kotimaisista tangotähdistä huippua olivat Olavi Virta, Taisto Tammi ja Eino Grön. Vaasalaisbändeistä muistetaan The Slippers ja The Wantons. Ulkolaisia esiintyjiä olivat mm. ruotsalainen Jan Rohde and The Adventures, brittiläinen The Renegade ja tanskalainen poikabändi The Lollipops. 

Tanssikauteen kuuluivat myös tanssikurssit ja bändikilpailut.

Elvan kerhohuone

Vaasan Kansantalon toimintaa jatketaan pienimuotoisesti Vasa Folkets Hus Stiftelsen omistamassa Elvan kerhohuoneessa

Lähteet

Viitteet

Aiheesta muualla
Vaasan kuvia 1900-luvulta Facebookissa

Työväentalot
Vaasan rakennukset ja rakennelmat
Hanna Birna Kristjánsdóttir

Hanna Birna Kristjánsdóttir (s. 12. lokakuuta 1966) on islantilainen itsenäisyyspuolueen poliitikko, joka toimi Islannin sisäministerinä vuosina 2013–2014.

Hanna syntyi Reykjavíkissä. Hän valmistui valtiotieteen kandidaatiksi Islannin yliopistosta vuonna 1991 ja suoritti vuonna 1993 Edinburghin yliopistossa kansainvälisen ja eurooppalaisen valtio-opin maisterintutkinnon. Hän työskenteli vuosina 1994–1995 asiantuntijana opetusministeriössä. Vuosina 1995–1999 hän oli itsenäisyyspuolueen parlamenttiryhmän toiminnanjohtaja. Vuosina 1999–2006 hän toimi puolueen varatoiminnanjohtajana. Hän istui Reykjavíkin kaupunginvaltuustossa vuosina 2002–2013, ja toimi vuosina 2006–2008 kaupunginhallituksen puheenjohtajana. Vuosina 2008–2010 hän oli Reykjavíkin pormestari.

Hanna valittiin Alltingiin vuoden 2013 parlamenttivaaleissa. Hänet nimitettiin samana vuonna sisäministeriksi. Vuosina 2013–2015 hän toimi itsenäisyyspuolueen varapuheenjohtajana.

Marraskuussa 2014 Hannan entinen avustaja Gísli Freyr Valdórsson tuomittiin ehdolliseen vankeuteen tämän vuodettua medialle salassa pidettäviä tietoja turvapaikanhakijoista, minkä vuoksi Hanna erosi sisäministerin virasta.  Hänen seuraajakseen nimitettiin Ólöf Nordal.

Lähteet 

Vuonna 1966 syntyneet
Elävät henkilöt
Islannin ministerit
Ancestors: The Humankind Odyssey

Ancestors: The Humankind Odyssey on Panache Digital Gamesin kehittämä ja Private Divisionin julkaisema selviytymispeli. Se julkaistiin Microsoft Windowsille, PlayStation 4:lle ja Xbox Onelle vuoden 2019 lopulla, ja sen jälkeen Steamissa elokuussa 2020. Sen on ohjannut Patrice Désilets. Esihistorialliseen Afrikkaan sijoittuvassa pelissä pelaaja ohjaa nykyihmisen evoluutionaarisessa sukulinjassa olevia hominiiniapinoita, ja hänen tehtävänsä on varmistaa niiden selviytyminen ja helpottaa niiden evoluutiota.

Pelaaminen 
Ancestors: The Humankind Odyssey on kolmannen persoonan selviytymispeli. Pelissä pelaajat ohjaavat apinaklaanin jäsentä ja heidän on hallittava pelaajahahmon terveyttä syömällä, juomalla ja nukkumalla. Peli alkaa esihistoriallisen Afrikan viidakosta, avoimesta maailmasta, joka on täynnä uhkia, kuten erilaisia villieläimiä . Pelaaja voi kiivetä puihin ja loukkaantua, jos putoaa alas tai petoeläin hyökkää hänen kimppuunsa. Pelaajan edistyessä uusia alueita avautuu tutkittavaksi. Kun hominidi tutkii uusia paikkoja tai saalistajat metsästävät häntä, se joutuu "pelon" tilaan, joka voidaan voittaa löytämällä hehkuvia valopalloja, tai muuten se ajautuu hysteriaan

Vaikka maailma on vaarallinen, apinat voivat käyttää aistejaan kuunnellakseen erilaisia ääniä, kuten saalistajan, kadonneen klaanin jäsenen tai klaaniin värvättävän ulkopuolisen ääniä. Apina voi käyttää älyään paikantaakseen erilaisten kiinnostavien kohteiden sijainnit ja tehdäkseen uusia löytöjä, kuten löytääkseen uusia ruokia tai työkaluja. Kun pelaaja jatkaa uusien löytöjen tekemistä, apinoista tulee älykkäämpiä ja kätevämpiä, ja uusia taitoja avautuu, kuten lehtien käyttö kuivikkeiden ja lääkekasvien parantamiseen.  Jos pelaajahahmo kuolee, pelaaja siirtyy ohjaamaan toista klaanin jäsentä. Jos kaikki klaanin jäsenet kuolevat, tapahtuu sukupuutto ja pelaajan on aloitettava peli uudelleen.

Pelaajan tavoitteena on varmistaa apinaklaanin selviytyminen, kun se kehittyy hitaasti ja muuttuu uudeksi lajiksi. Klaanin kasvaessa pelaajat voivat siirtyä pelaamaan muilla hahmoilla, kuten vauva, aikuinen, vanhus ja lastaan kantava äiti. Klaanin hitaasti laajentuessa pelaajahahmo voi suorittaa sosiaalisia tehtäviä, kuten kutsua klaanin jäseniä metsästämään ja tutkimaan yhdessä tai vaeltaa kartan poikki asettuakseen uuteen kotiin. Kun apina nukkuu, pelaajat voivat avata uusia kykyjä kehittämällä apinan hermojärjestelmää, joka toimii taitopuuna . Nämä taidot, kuten kyky käyttää molempia käsiä ja seistä pystyssä, helpottavat evoluutiota. Kun apinat lisääntyvät, avatut taidot periytyvät tuleville sukupolville. Peli on 40-50 tuntia pitkä, ja se käy läpi klaanin kehitystä kahdeksan miljoonan vuoden ajalta.

Lähteet

Aiheesta muualla 

 Virallinen sivusto
Unreal Engine -pelit
Xbox One -pelit
Windows-pelit
PlayStation 4 -pelit
Avoin pelimaailma -pelit
Selviytymispelit
Vuoden 2019 videopelit
Kuusiniemi

Kuusiniemi on muun muassa seuraavien suomalaisten henkilöiden sukunimi:

 Jussi Kuusiniemi (s. 1996), autourheilija
 Kari Kuusiniemi (s. 1957), pesäpalloilija
 Kari Kuusiniemi (s. 1960),  tuomari, Korkeimman hallinto-oikeuden presidentti
 Pia Kuusiniemi (s. 1974), maisema-arkkitehti
 Santeri Kuusiniemi (s. 1998), pika- ja pika-aitajuoksija
F:n diskografia

Tämä on suomalaisen laulajan F:n diskografia.

Albumit 
Mä en oo viel tarpeeks iso (2019)
Mä oon vapaa (2020)
Jos (2022)

Singlet 
 Ovikelloo (2017)
 Aina mä muistan sut (2017)
 Hajoaa (2018)
 Tuntuu (2018)
 Aina mä muistan sut (Misha remix) (2018)
 Katastrofin aineet ft. costee (2018)
 Kärpänen ft. Pyhimys (2019)
 Sokerii (2020)
 Sä (2020)
 Mä en pysy aina itteni kyydis II ft. Mariska (2020)
 Ihana (2021)
 Menetän sut (ft. Hassan Maikal) (2021)
 Mitä jos (ft. Kasmir) (2021)
 Ekaa kertaa (2022)

Musiikkivideot 
 Hajoaa (2018)
Piirrä kuvia (2019)
Sokerii (2020)
Vapaa (2020)
Ihana (2021)
Kannan sut (2022)

Vierailijana 
 Koskematon RMX - Adikia (2018)
Euforiaan - Afromikko (2018)
 Päivänsäde - costee feat. F (2019)
 Vitun hyvä yksinään - Pykäri feat. F (2019)
 Ei ollu koskaan - Pykäri feat. F (2019)
F U - Lukas Leon feat. F (2019)
Läpinäkyvää - Bess, F (2019)
Tää kestää vaik en kestä sua - SOFA feat. F (2019)
Bakara - Tinze, Teflon Brothers, F (2020)
Paholainen ei osaa uida - Kasmir feat. F (2020)
Uusia Muistoi - Elastinen feat. F (2020)
Takas Ruissiin - Chyde, Tippa, F, Lempi Joe, NCO, Gabriel Lion (2021)
Ping pong - Eme feat. F (2021)
Massii - Nelli Milan feat. F (2021)
NO SCRUBS - Pesso feat. F (2021)

Diskografiat
Belleville (Illinois)

Belleville on kaupunki Illinois'n St. Clairin piirikunnassa, Yhdysvalloissa. Kaupungissa asuu 41 571 asukasta, ja sen pinta-ala on 58,9 neliökilometriä. Kaupungin väestötiheys on 706 asukasta neliökilometrillä. Kaupunki perustettiin vuonna 1814. Kaupungin nimi tulee ranskan kielen sanoista, jotka tarkoittavat "kaunis kaupunki".

Väestö 
Kaupungin väkiluku oli vuonna 2021 41 571 asukasta. Vuonna 2020 se oli 42 333 asukasta, ja vuonna 2010 44 478 asukasta. Kaupungin väkiluku on siis laskussa. Täysi-ikäisistä asukkaista noin 53 prosenttia on naisia. 14,4 prosenttia asuu köyhyydessä. Asukkaiden keski-ikä on noin 37 vuotta, joka on hieman osavaltion keskiarvoa matalampi. Asukkaiden palkat ovat selvästi muuta osavaltiota matalampia, ja asunnon arvo on puolet osavaltion keskiarvosta.

Asukkaista kaksi prosenttia on syntynyt ulkomailla, ja 99 prosenttia on maan kansalaisia. Asukkaista suurin osa kannattaa demokraatteja ja molemmat osavaltion senaattorit ovat demokraatteja.

Ilmasto 
Bellevillessä on kuumat kesät ja viileät talvet. Ilmasto on kostea ja subtrooppinen. Lunta sataa eniten joulu-helmikuussa.

Kuvia

Lähteet 

Illinoisin kaupungit
Mercedes-EQ Formula E Team

Mercedes-EQ Formula E Team on saksalainen moottoriurheilutalli, joka kilpailee Kansainvälisen autoliiton organisoimassa Formula E -sarjassa. Mercedes-EQ liittyi sarjaan kaudeksi 2018–2019. Talli lopettaa toimintansa kauden 2021–2022 päätteeksi ja sen toiminnoista alkaa vastaamaan McLaren.

Talli kilpaili kaudella 2018–2019 nimellä HWA Racelab. Kaudella 2020–2021 talli voitti sekä valmistajien että kuljettajien (Nyck de Vries) maailmanmestaruuden.

Tulokset 

* Kausi käynnissä. Lihavointi = Paalupaikka. Kursivointi = Nopein kierros. G Nopein aika ryhmäaika-ajossa, josta lisäpiste.

Lähteet

Formula E -valmistajat
Saksalaiset autourheilutallit
Volpone eli Kettu

Volpone eli Kettu on Jaakko Pakkasvirran ohjaama suomalainen komedia- ja televisioelokuva vuodelta 1977. Se perustuu Ben Jonsonin näytelmään Volpone eli Kettu noin vuodelta 1605-1606. Elokuva on MTV-teatterin tuottama ja se sai ensi-iltansa TV1:n Aitiopaikka-ohjelmapaikalla 19. marraskuuta 1977.

Elokuva sijoittuu 1600-luvun Venetsiaan, ja se kertoo kullan-, kunnian- ja lihanhimosta.

Rooleissa

Lähteet 

Vuoden 1977 suomalaiset elokuvat
Suomalaiset komediaelokuvat
Suomalaiset televisioelokuvat
Kuplatuoli

Kuplatuoli on Eero Aarnion vuonna 1968 suunnittelema tuoli. Aarnio keksi kuplatuolin idean alun perin hänen vuonna 1963 suunnittelemastaan pallotuolista, joka oli paljastunut huonoksi lukutuoliksi valon puutteen takia. Aarola on sanonut kuplatuolin olevan hänen suosikkiluomuksensa.

Alkuperä 
Aarnio kertoo tienneensä, kuinka kupolinmuotoisia kattoja tehtiin akryylistä, ja otti yhteyttä kyseistenmallisten kattojen valmistajaan:

Populaarikulttuurissa 
Kuplatuoli on nähty populaarikulttuurissa useasti, muun muassa lehdissä, mainoksissa sekä musiikkivideoissa.

Lähteet

Aiheesta muualla 

Istuimet
Taideteokset (soveltavat taiteet)
Boyacá-ritarikunta

Boyacá-ritarikunta () on kolumbialainen ritarikunta, jota jaetaan tunnustuksena erinomaisista ansioista kansainvälisen politiikan ja diplomatian saralla. Se on perustettu vuonna 1922. 

Kunnianosoitusta jaetaan kahdeksassa luokassa:

  suurketju
  erityisluokan suurristi
  suurristi
  suurupseeri
  hopearisti
  komentaja
  upseeri
  ritari

Lähteet 

Kolumbia
Ritarikunnat
Salatut elämät – 25. esityskausi (2022–2023)

Salatut elämät -saippuasarjan 25. kauden esittäminen alkoi MTV3-kanavalla 8. elokuuta 2022. Kausi on viimeinen sarjan tuotantoyhtiön Fremantlen ja MTV:n vuonna 2017 solmimaa sopimusta.

Kaudella sarjaan palasivat Aron Syrjän esittämä Leo Sievinen, Aaron Bojangin esittämä Benjamin Taalasmaa ja Esko Eerikäisen esittämä Petri Simola.

Kauden alussa sarjasta poistui Tuuli Mattilan esittämä Susu Honkanen, näyttelijän jäätyä äitiyslomalle.

Henkilöt

Päähenkilöt

Sivuhenkilöt

Jaksot 

1 Keskikatsojamäärä televisiossa jakson ensiesityspäivänä.

Lähteet 

Salatut elämät -esityskaudet
Dagur Bergþóruson Eggertsson

Dagur Bergþóruson Eggertsson (s. 19. kesäkuuta 1972) on islantilainen sosiaalidemokraattisen liiton poliitikko, joka on toiminut Reykjavíkin pormestarina vuosina 2007–2008 ja jälleen vuodesta 2014 lähtien. 

Dagur syntyi Oslossa, Norjassa. Hän valmistui lääkäriksi Islannin yliopistosta vuonna 1999 ja työskenteli sitten lääkärinä: vuosina 2000–2001 apulaislääkärinä Landspítali-sairaalassa, vuonna 2001 terveyskeskuslääkärinä Ísafjörðurissä ja vuosina 2002–2004 Landspítalin päivystyspoliklinikalla ja patologian osastolla. Vuonna 2005 hän suoritti ihmisoikeuksien ja kansainvälisen oikeuden maisteritutkinnon Lundin yliopistossa Ruotsissa. 

Dagur valittiin Reykjavíkin kaupunginvaltuustoon vuonna 2002. Vuosina 2004–2006 hän toimi kaupungin kaavoituslautakunnan puheenjohtajana. Vuonna 2006 hän toimi sosiaalidemokraattisen liiton valtuustoryhmän puheenjohtajana. Lokakuussa 2007 hänet valittiin Reykjavíkin pormestariksi, mutta tammikuussa 2008 itsenäisyyspuolue ja F-lista solmivat yhteistyösopimuksen ja valitsivat enemmistönsä turvin pormestariksi Dagurin tilalle Ólafur F. Magnússonin. 

Vuosina 2009–2013 Dagur toimi sosiaalidemokraattisen liiton varapuheenjohtajana. Vuosina 2010–2014 hän oli kaupunginhallituksen puheenjohtaja. Vuonna 2014 hänet valittiin uudelleen pormestariksi Jón Gnarrin seuraajaksi. Vuoden 2018 kuntavaalien jälkeen kaupunginhallituksen muodostivat sosiaalidemokraattisen liiton johdolla reformipuolue, piraattipuolue ja vihreä vasemmisto, ja Dagur valittiin uudelleen pormestariksi. 

Vuonna 2018 Dagurilla diagnosoitiin nivelreuma, johon hän aloitti hoidon samana vuonna.

Lähteet 

Vuonna 1972 syntyneet
Elävät henkilöt
Islantilaiset poliitikot
Suðurnesjabær

Suðurnesjabær on kunta Islannissa Suðurnesin alueella. Kunta luotiin kesäkuussa 2018, kun Sandgerðin ja Garðurin kunnat yhdistettiin. Uuden kunnan nimi vahvistettiin tammikuussa 2019. Uuden kunnan ensimmäiseksi kunnanjohtajaksi valittin Garðurin kunnanjohtaja ja entinen kansanedustaja ja ministeri Magnús Stefánsson.

Lähteet 

Islannin kunnat
Sun Yat-senin ritarikunta

Sun Yat-senin ritarikunta () on taiwanilainen ritarikunta, jota jaetaan siviileille. Ritarikunta on perustettu vuonna 1941 ja sitä jaetaan sellaisille henkilöille, jotka ovat tehneet poikkeuksellisen ansiokkaan työn Taiwanin hyväksi.

Kunnianosoitusta jaetaan yhdessä luokassa:

  suurristi

Kunnianosoitus on myönnetty neljälle henkilölle: vuonna 1944 Cheng Chaolle ja Chung Yulle, vuonna 2008 varapresidentti Annette Lulle ja vuonna 2020 varapresidentti Chen Chien-jenille.

Lähteet 

Taiwanin kunniamerkit
Ritarikunnat
Urpo Vihervaara

Urpo Juhani Vihervaara (31. tammikuuta 1935 Salo – 26. elokuuta 2018 Helsinki) oli suomalainen toimittaja ja järjestö- ja yritysjohtaja, joka sai liikenneneuvoksen arvonimen.

Henkilöhistoria
Urpo Vihervaaran vanhemmat olivat Yrjö Johannes Vihervaara ja Martta Maria Kavenius. Käytyään vuonna 1966 autokoulunopettajakurssin Vihervaara toimi hetken liikenneopettajana, kunnes siirtyi Suomen Urheiluautoilijoiden Liiton toiminnanjohtajaksi aina vuoteen 1972 asti. 1970-luvulla hän oli kolmen vuoden ajan Yleisradion liikennetoimittaja ja sitten lähes kaksikymmentä vuotta Suomen Autokoululiiton toiminnanjohtaja. Yleisradiolle hän teki kuitenkin Liikennevinkki-ohjelmaa vuoteen 1990 asti ja oli liikenneaiheisten kolumnien kirjoittaja Tekniikan Maailma -lehdessä. Oltuaan Suomen Turistiauto -yhtiön hallituksen puheenjohtaja hänestä tuli yhtiön toimitusjohtaja vuodesta 1992 vuoteen  2000 asti, jolloin hän jäi eläkkeelle. Helsingin kaupunginvaltuustossa Vihervaara oli kokoomuksen edustajana 1981–1996. Vuonna 1999 Liikenneturvallisuusyhdistys myönsi Vihervaaralle Turvallinen stadilainen -tunnustuksen.

Vuonna 1999 liikenneneuvoksen arvonimen saanut Vihervaara harrasti 1960- ja 1970-luvuilla aktiivisesti autourheilua ja toimi muiden muassa Pauli Toivosen, Jorma Luseniuksen, Leo Kinnusen ja Antti Aarnio-Wihurin kartanlukijana. Hän saavutti kartanlukijoiden Suomen-mestaruuden vuonna 1976. Päätettyään uransa kartanlukijana hän toimi kouluttajana AKK:n järjestämillä ralliajokursseilla. Hän oli keskeisenä henkilönä tuomassa Suomeen uutta moottoriurheilua rallicrossia. Vihervaara muistetaan myös kilpatanssijana sekä tanssiurheiluvaikuttajana. Hänen johdollaan yhdistettiin keskenään kilpailleet tanssiurheiluliitot vuonna 1976, ja hän toimi Suomen Tanssiurheiluliiton puheenjohtajana vuosina 1981–1984 sekä oman kilpatanssiuransa jälkeen tuomarina useissa tanssikilpailuissa.

Julkaisuja
 Autokoulun oppikirja, 1982, Jarmo Hirsto, Urpo Vihervaara

Lähteet

Suomalaiset kartanlukijat
Suomalaiset radiotoimittajat 
Suomalaiset kolumnistit
Suomalaiset järjestöjohtajat
Suomalaiset yritysjohtajat
Helsingin kaupunginvaltuutetut
Suomalaiset tietokirjailijat
Vuonna 1935 syntyneet
Vuonna 2018 kuolleet
Bloomington (Illinois)

Bloomington on kaupunki Illinois'n osavaltion McLeanin piirikunnassa, Yhdysvalloissa. Kaupungin väkiluku on 78 283 asukasta, ja sen pinta-ala on 70 neliökilometriä. Kaupungin väestötiheys on 1 118 asukasta neliökilometrillä. Kaupunki perustettiin vuonna 1822.

Historia 
Kaupunki perustettiin vuonna 1822. Vuonna 1831 McLeanin piirikunta perustettiin, jolloin asukkaita oli 150. Myöhemmin kaupungista tuli piirikuntansa hallintokeskus. Vuonna 1900 tulipalo tuhosi kaupungin keskustaa, mutta jälleenrakennus tapahtui nopeasti. Kaupungilla oli paljon esimerkiksi maataloutta, jonka avulla kaupunki kasvoi nopeasti. 1924 Route 66 meni kaupungin ohi, ja monia uusia yrityksiä syntyi. Myöhemmin tie korvattiin I-55-tiellä, joka meni keskustan ohi. Tällöin historialliset yritykset heikentyivät.

Väestö 
Kaupungissa asui vuoden 2021 heinäkuun arvion mukaan 78 283 asukasta. Vuonna 2020 kaupungissa asui kymmenen asukasta vähemmän, ja vuonna 2010 asukkaita oli 76 610. Vuonna 1990 asukkaita oli 52 655. Kaupunki on Yhdysvaltain 464. suurin.

Asukkaista alle 5-vuotiaita oli 6,9 prosenttia, alaikäisiä 22,5 prosenttia ja yli 65-vuotiaita 13 prosenttia. 50,8 prosenttia asukkaista on naisia. Väestön keski-ikä on 33 vuotta, ulkomaalaisilla hieman korkeampi, joka on osavaltion keskiarvon alapuolella. Ulkomaalaisia asukkaista on 6,6 prosenttia ja maan kansalaisia 96 prosenttia. Asukkaista suurin osa kannattaa demokraatteja.

Ilmasto 
Kaupungissa on kuumat kesät ja viileät talvet. Kuumin kuukausi on heinäkuu ja kylmin tammikuu. Kaupungissa vähäsateisin jakso on joulu-maaliskuu, ja kuivin kuukausi tammikuu. Sateisin kuukausi on toukokuu. Lumisin kausi on marras-maaliskuu.

Lähteet 

Illinoisin kaupungit
Carbondale (Illinois)

Carbondale on kaupunki Yhdysvalloissa Illinois'n eteläosassa sijaitsevassa Jacksonin piirikunnassa. Kaupungin väkiluku oli vuonna 2021 21 741 asukasta, ja sen pinta-ala on 44 neliökilometriä. Kaupungin väestötiheys on 494 asukasta neliökilometrillä. Kaupunki on perustettu vuonna 1873.

Historia 
Kolme henkilöä osti vuonna 1852 rautatien varrelta 360 eekkeriä maata uutta kaupunkia varten. Ensimmäinen juna ohitti alueen vuonna 1854. Kaupunki perustettiin elokuussa 1873. Vuoteen 1906 mennessä kaupunki oli alueen kaupallinen, teollinen ja koulutuksellinen keskus.

Väestö 
Kaupungin väkiluku vuonna 2021 oli 21 741. Asukasmäärä on vähenemässä verrattuna väestönlaskentavuosiin 2020 ja 2010. Vuonna 1990 asukkaita oli 27 438. Viime vuosina väestön väheneminen on kiihtynyt. Kaupunki on maan väkimäärässä sijalla 1751, kun se vielä vuonna 1990 oli sijalla 1013.

Väestön keski-ikä on noin 37 vuotta. Asukkaista noin 3,5 prosenttia on syntynyt ulkomailla, mikä on selvästi maan ja osavaltion keskiarvoja vähemmän. Ulkomaalaisten keski-ikä (36) on alhaisempi kuin maassa syntyneiden keski-ikä (38). 97,7 prosenttia asukkaista on maan kansalaisia. Kaupungissa asuvien palkkataso ja varallisuus ovat selvästi osavaltion keskiarvoa pienemmät.

Maantiede 
Kaupunki sijaitsee Etelä-Illinois'ssa, 160 kilometrin päässä St. Louisista. Kaupungista on osavaltion pääkaupunkiin Springfieldiin matkaa 270 kilometriä. Suurimpaan kaupunkiin Chicagoon matkaa on 532 kilometriä.

Ilmasto 
Kaupungissa kesät ovat kuumia, talvet viileitä. Heinäkuu on lämpimin kuukausi, kun taas tammikuu on kylmin. Kaupungin sateisin kuukausi on toukokuu ja vähäsateisin tammikuu. Kaupunki on sateisempi kuin keskimääräinen yhdysvaltalainen kaupunki. Kaupungissa sataa lunta mutta vähemmän kuin muualla maassa keskimäärin.

Lähteet 

Illinoisin kaupungit
Kuolleet lehdet (elokuva)

Kuolleet lehdet on vuonna 2023 ensi-iltansa saava suomalainen elokuva, jonka on ohjannut Aki Kaurismäki. Se on Kaurismäen 20. elokuva ja jatkoa työläistrilogialle, johon kuuluu ennestään elokuvat Varjoja paratiisissa (1986), Ariel (1988) ja Tulitikkutehtaan tyttö (1990). Elokuvan pääosia esittävät Alma Pöysti ja Jussi Vatanen. Elokuvan tuottaa Sputnik ja levittää B-Plan Distribution.

Elokuvan kuvaukset aloitettiin elokuussa 2022 Helsingin Kalliossa. Kuvaajana toimii jälleen Timo Salminen.

Lähteet

Vuoden 2023 suomalaiset elokuvat
Aki Kaurismäen ohjaamat elokuvat
Punasuut

Punasuut (Rondeletiidae) on valaanpääkaloihin kuuluva kalaheimo. Heimon lajeja tavataan syvistä vesistä kaikista valtameristä.

Taksonomia ja anatomia
Punasuiden heimo luokitellaan vaihtelevasti kuuluvaksi joko valaanpääkalojen, okakalojen (Stephanoberyciformes) tai limapääkalojen (Beryciformes) lahkoihin. Heimoon kuuluu kaksi lajia, jotka ovat piikkipunasuu (Rondeletia bicolor) ja punasuu (Rondeletia loricata). Ne ovat pienikokoisia kaloja ja saavuttavat suurimmillaan noin 11 cm:n pituuden. Ruumiinrakenteeltaan valaanpäät ovat soikeita ja suuripäisiä. Suu on suuri ja silmät pienet. Selkä- ja peräevät sijaitsevat ruumiin takaosassa ja rinta- ja vatsaevät ovat pienet. Väriltään punasuut ovat oranssinruskeita ja suu on sisältä punainen.

Levinneisyys ja elintavat
Punasuulajeja tavataan lauhkeilta ja lämpimiltä alueilta niin Atlantista, Intian valtamerestä kuin Tyynestämerestäkin. Ne elävät useimmiten noin 1 000 metrin syvyydessä. Lajien ravintoa ovat äyriäiset.

Lähteet

Valaanpääkalat
Champaign

Champaign on kaupunki Champaignin piirikunnassa, Illinois'n osavaltiossa, Yhdysvalloissa. Kaupungissa asuu 89 114 asukasta, ja sen pinta-ala on noin 58,1 neliökilometriä. Kaupungin väestötiheys on 1 534 asukasta neliökilometrillä. Kaupunki perustettiin nimellä "West Urbana" vuonna 1855.

Historia 
Kaupunki perustettiin vuonna 1855 nimellä West Urbana rautatien varteen, joka sijaitsi kaksi kilometriä Urbanasta länteen. Kaupunki kasvoi Urbanaa suuremmaksi, ja vuonna 1861 kaupunki sai nykyisen nimensä. Nimi tuli piirikunnasta Ohiossa.

Väestö 
Kaupungissa asui vuonna 2021 89 114 asukasta, ja vuotta sitä ennen 88 421 asukasta. Vuonna 2010 asukkaita oli 81 055, vuonna 2000 70 468 ja vuonna 1990 64 399. Kaupungin väkiluku on siis kasvussa, ja kaupunki on maan 386. suurin. Kaupungin sijoitus on kuitenkin laskenut vuodesta 1990, jolloin kaupunki oli 370. suurin.

Kaupungin asukkaiden keski-ikä on hieman yli 27 vuotta, joka on paljon matalampi kuin osavaltion keskiarvo (38,6). Ulkomaalaisten keski-ikä on korkeampi kuin maassa syntyneiden keski-ikä. Asukkaista yli 53 prosenttia on miehiä. 14,7 prosenttia asukkaista on syntynyt ulkomailla ja 89,8 prosenttia on maan kansalaisia.

Asukkaista 59,2 prosenttia on valkoisia, 18,4 prosenttia mustia tai afroamerikkalaisia, aasialaisia 13,2 prosenttia ja monirotuisia 2,5 prosenttia.

Maantiede

Etäisyyksiä 
Osavaltion suurimpaan kaupunkiin Chicagoon on matkaa 216 kilometriä. Pääkaupunkiin Springfieldiin matkaa on 138 kilometriä.

Ilmasto 
Kaupungissa vallitsee mannerilmasto, jossa on kylmät talvet ja lämpimät kesät. Kaupungin lämpimin kuukausi on heinäkuu ja kylmin tammikuu. Kaupungin sadanta on hieman maan keskiarvon yläpuolella ja lunta sataa vähemmän kuin muualla maassa. Kaupungissa sataa eniten huhti-marraskuussa. Lunta sataa marraskuun puolivälistä maaliskuun loppuun.

Lähteet 

Illinoisin kaupungit
K2 Black Panther

K2 Black Panther eteläkorealainen panssarivaunu, joka on kehitetty käyttäen vain eteläkorealaista tekniikkaa. K2:n kehitys alkoi vuonna 1995 ja ensimmäinen prototyyppi paljastettiin vuonna 2007. Tankkia on sen jälkeen koekäytetty ja arvioitu ja vuonna 2014 tehtiin sopimus 100:n tankin valmistukseen, jotka toimitettiin vuonna 2016. Etelä-Korean armeijalla on tarve 300:lle K2-tankille.
K2 täydentää käytössä olevia päivitettyjä K1- ja K1A1 tankkeja. Yhden K2-vaunun hinnaksi on arvioitu 7,5 miljoonaa dollaria.

Lähteet 

Eteläkorealaiset taistelupanssarivaunut
Korean tasavallan asevoimien kalusto
East St. Louis

East St. Louis on kaupunki Illinois'n St. Clairin piirikunnassa, Yhdysvalloissa. Kaupungissa asui vuoden 2021 arvion mukaan 18 195 asukasta, ja sen pinta-ala on 36,2 neliökilometriä. Kaupungin väestötiheys on 503 asukasta neliökilometrillä. Kaupunki perustettiin vuonna 1865 Mississippijoen varrelle vastapäätä St. Louisia.

Väestö 
Kaupungissa asui vuonna 1910 58 547 asukasta. Väkiluku väheni, vuonna 1990 asukkaita oli 40 865, vuonna 2000 31 559, vuonna 2010 27 006, vuonna 2020 18 423 ja vuonna 2021 18 195. Kaupunki on maan 2035. suurin, ja vuonna 1910 se oli vielä 92. suurin.

Kaupungin asukkaiden keski-ikä on 37,4 vuotta, hieman vähemmän kuin koko osavaltion keski-ikä. Ulkomaalaisten keski-ikä on korkeampi. Asukkaiden palkat ja asuntojen arvot ovat selvästi osavaltion keskiarvoa matalampia. Asukkaista alle prosentti on syntynyt ulkomailla ja 99,5 prosenttia on maan kansalaisia.

Ilmasto 
Kaupungissa vallitsee kostea subtrooppinen ilmasto. Kaupungissa on lämpimät kesät ja viileät talvet. Lämpimin kuukausi on heinäkuu ja kylmin tammikuu. Kaupungin sateisin jakso on huhti-kesäkuu, ja sateisin kuukausi on toukokuu. Vähäsateisimmat kuukaudet ovat tammi- ja helmikuu. Kaupunki on maan keskiarvoa lämpimämpi ja sateisempi.

Lähteet 

Illinoisin kaupungit
Guðbjartur Hannesson

Guðbjartur Hannesson (3. kesäkuuta 1950 – 23. lokakuuta 2015) oli islantilainen sosiaalidemokraattisen liiton poliitikko, joka toimi Islannin terveysministerinä, sosiaali- ja sosiaaliturvaministeri sekä hyvinvointiministerinä.

Guðbjartur syntyi Akranesissä. Hän valmistui opettajaksi Islannin opettajakorkeakoulusta vuonna 1971 sekä vapaa-ajanpedagogiksi Tanskan Vanløsen Seminariet for Fritidspædagogerista. Vuosina 1992–1995 hän suoritti Islannin opettajakorkeakoulussa kouluhallinnnon jatko-opintoja. Vuonna 2005 hän suoritti Lontoon yliopiston Institute of Educationissa kasvatustieteen maisterintutkinnon.

Vuosina 1971–1973 ja 1979–1981 Guðbjartur työskenteli opettajana Akranesin peruskoulussa ja vuosina 1978–1979 Tanskassa Kööpenhaminan Amagerissa. Vuosina 1981–2007 hän oli Akranesin peruskoulun rehtori. Vuosina 1986–1998 hän istui Akranesin kaupunginvaltuustossa ja kaupunginhallituksessa; hän oli vuosina 1986–1989 ja 1995–1997 kaupunginhallituksen puheenjohtaja ja vuosina 1988–1989, 1994–1995 ja 1997–1998 kaupunginvaltuuston puheenjohtaja. Vuosina 1998–2003 hän istui Islannin keskuspankin hallituksessa ja vuosina 2002–2003 Islannin keskuspankin omistaman brittiläisen Heritable Bankin hallituksessa.

Guðbjartur istui kansanedustajana Alltingissä vuosina 2007–2015. Vuosina 2007-2009 hän oli sosiaali- ja sosiaaliturvavaliokunnan puheenjohtaja sekä vuosina 2007–2009 ja 2009–2010 valtiovarainvaliokunnan puheenjohtaja. Vuonna 2009 hän toimi Alltingin puhemiehenä. Syyskuusta joulukuuhun 2010 hän toimi terveysministerinä sekä sosiaali- ja terveysministerinä ja vuosina 2011–2013 hyvinvointiministerinä.

Guðbjartur kuoli syöpään vuonna 2015.

Lähteet 

Vuonna 1950 syntyneet
Vuonna 2015 kuolleet
Islannin ministerit